ગુજરાત રાજય નગરપાલિકા કર્મચારી મહામંડળ ધ્વારા આપવામાં આવેલ કાર્યક્રમ અન્વયે બરવાળા નગરપાલિકાના કર્મચારીઓએ ગુજરાત રાજયની નગરપાલિકાના કર્મચારીઓને સાતમુ પગાર પંચ આપવા અને અન્ય સેવાકીય લાભો આપવા બાબતે તા.૧ર/૦પ/ર૦૧૭ ના રોજ ન.પા.ના કર્મચારીઓ માસ સી.એલ.ઉપર ઉતરી ગયા હતા. અને કામગીરીથી અળગા રહી સરકારની ભેદભાવવાળી નીતીથી વિરોધ વ્યકત કર્યો હતો. તેમજ કર્મચારીઓની માંગણી અંગેના સુત્રોચ્ચાર કરવામાં આવ્યા હતા. બરવાળા નગરપાલિકાના કર્મચારીઓ ધ્વારા માસ સી.એલ.માં જોડાવાના કારણે નગરજનોને જન્મમરણ પ્રમાણપત્રો, આકારણી નકલો, પ્રોપર્ટીટેક્ષ, લાઈટ, સફાઈ જેવી કામગીરી ઠપ્પ થઈ જવા પામી હતી અને શહેરીજનોને પારાવાર મુશ્કેલીઓનો સામનો કરવો પડયો હતો.ઉપરાંત રાજયની નગરપાલિકાના કર્મચારીઓ તા.૧૬/૦પ/ર૦૧૭ ના રોજ નગરપાલિકા કક્ષાએ એક દિવસના ઉપવાસ / ઘરણા યોજશે.તા.૧૯/૦પ/ર૦૧૭ ના રોજ થી રાજયની તમામ નગરપાલિકાના કર્મચારીઓ અચોકકસ મુદતની હડતાલનો કાર્યક્રમ જાહેર કરશે.